สมาคมฟุตบอลไซปรัส

สมาคมฟุตบอลไซปรัส (CFA; ; ) เป็นหน่วยงานที่บริหารฟุตบอลในประเทศไซปรัส มีสำนักงานใหญ่ตั้งอยู่ที่นิโคเซีย ทำหน้าที่ดูแลการแข่งขันฟุตบอลในประเทศ ได้แก่ ไซปรีออตเฟิสต์ดิวิชัน (ลีกสูงสุด), ไซปรีออตคัพ, ไซปรีออตซูเปอร์คัพ และฟุตบอลทีมชาติไซปรัส นอกจากนี้ ยังทำหน้าที่ดูแลการแข่งขันฟุตซอลอีกด้วย

ฟุตบอลเริ่มเป็นที่รู้จักกันในไซปรัสตั้งแต่ช่วงต้นคริสต์ศตวรรษที่ 20 โดยการแนะนำของบริติช แรกเริ่มกีฬาชนิดนี้เล่นกันในโรงเรียน ก่อนที่จะมีการรวมกลุ่มกันเป็นสโมสรที่ใหญ่ขึ้น จนในที่สุด วันที่ 23 กันยายน ค.ศ. 1934 สมาคมฟุตบอลไซปรัสก็ได้ถูกก่อตั้งขึ้นโดย 8 สโมสร ได้แก่ ลีมาสซอล, อะนอร์ทอซิสฟามากุสตา, อาโปเอล, อารีสลีมาสซอล, ลาร์นากา, โอลีมเปียกอสนิโคเซีย, เลฟกาซาเติร์ก และทรัสต์ หลังจากนั้นเป็นต้นมา ฟุตบอลได้มีการแข่งขันในประเทศอย่างเป็นทางการ สมาคมเข้าร่วมเป็นสมาชิกฟีฟ่าใน ค.ศ. 1948 และเข้าร่วมยูฟ่าใน ค.ศ. 1962

ใน ค.ศ. 2007 สมาคมย้ายที่ตั้งไปยังนิโคเซีย และทำพิธีเปิดสำนักงานใหม่โดยมีประธานยูฟ่า มีแชล ปลาตีนี และอดีตประธานาธิบดีไซปรัส ทัสซอส ปาปาโดปูโลส เข้าร่วมในงานนี้ด้วย อย่างไรก็ตาม สมาคมมักมีข้อกังขาและถูกวิพากย์วิจารณ์โดยประชาชนอยู่บ่อยครั้ง

 อ้างอิง 

 แหล่งข้อมูลอื่น 
 Official Website
  Cyprus at UEFA.com
  Cyprus  at UEFA.org
 Cyprus  at FIFA.com

หมวดหมู่:ฟุตบอลในประเทศไซปรัส
ไซปรัส
หมวดหมู่:องค์การที่ก่อตั้งในปี พ.ศ. 2477